KIRJALLINEN KYSYMYS E-2322/02 esittäjä(t): Nirj Deva (PPE-DE) komissiolle. Eurooppa-liikkeen rahoitus.



Virallinen lehti nro 155 E , 03/07/2003 s. 0013 - 0015



KIRJALLINEN KYSYMYS E-2322/02 esittäjä(t): Nirj Deva (PPE-DE) komissiolle (26. heinäkuuta 2002) Aihe: Eurooppa-liikkeen rahoitus Eurooppa-liike saa rahoitusta Euroopan yhteisöjen talousarviosta. 1. Voisiko komissio eritellä viimeisten kolmen vuoden aikaisten budjettikohtien osalta, mitä rahavaroja on osoitettu a) jokaiselle kansalliselle Eurooppa-liikkeen toimistolle b) Eurooppa-liikkeen kansainväliselle sihteeristölle c) jokaiselle kansalliselle nuorten Eurooppa-liikkeen (Young European Movement) jäsenjärjestölle d) Agoralle e) muille Eurooppa-liikkeen osille? 2. Mitä varoja on myönnetty kyseisen ajanjakson aikana a) julkaisutoimintaan julkaisua kohti b) julkisiin tapaamisiin c) erityiskampanjoihin? 3. Millaista tukea yksittäiset komission jäsenet ovat antaneet verkostolle? Romano Prodin komission puolesta antama vastaus (21. marraskuuta 2002) Komissio lähettää mielellään arvoisalle parlamentin jäsenelle ja parlamentin pääsihteeristöön Eurooppa-liikkeen määrärahoja koskevat yksityiskohtaiset taulukot. Niistä näkyy, kuinka paljon määrärahoja osoitettiin vuosina 19982000 Eurooppa-liikkeen kansallisten toimistojen julkaisutoimintaa, kokousten järjestämistä ja kampanjoita varten sekä kuinka paljon olivat koko Eurooppa-liikkeen määrärahat vuonna 2001. Kaikki Eurooppa-liikkeen määrärahat sidottiin budjettikohtaan B3-301. Toimintakustannuksia varten tarkoitetut avustukset rahoitetaan budjettikohdasta A-3021, joka sisältää tuet Euroopan yhdentymisen aatetta edistäville järjestöille ja mietintäryhmille. Eurooppa-liikkeen kansainväliselle sihteeristölle on suoritettu maksuja kolmena viime vuotena seuraavasti: >TAULUKON PAIKKA> Eurooppa-liikkeen jäsenjärjestöille on osoitettu määrärahoja kolmena viime vuotena seuraavasti: >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> Määrärahojen yhteissumma on 213 047 euroa. Määrärahoista 131 119 euroa osoitettiin budjettikohtaan A-3029, jonka varoilla peitetään osa valtiosta riippumattomien kansainvälisten nuorisojärjestöjen toimintakustannuksista. Budjettikohtaan B3-1010 (nuoriso-ohjelma) sidottiin 81 928 euroa seuraavaa kahta hanketta varten: 1. Young European Federalists: Putting the Euro in Action Options for European Youth - hankkeen numero: 2001-2275 - maksusitoumus: 29 590 euroa - toiminnan laatu: nuorisovaihto-ohjelmaan osallistuvat maat 2. European Migrants Forum: Empowering migrant and ethnic minority youth leaders - hankkeen numero: 1999-1375 - maksusitoumus: 52 338 euroa - toiminnan laatu: käytännön kurssi siirtolaisnuorille ja etnistä vähemmistöä edustaville nuorille tarkoitetun nuorisotoiminnan kehittämiseksi. Kysyjä ymmärtänee, että komission jäsenet kannattavat järjestöjen ja verkostojen laajaa kirjoa ja siten myös Eurooppa-liikettä, joka tarjoaa tietoa Euroopan unionista, on yhteydessä kansalaisiin ja antaa heille mahdollisuuden osallistua Euroopan kysymyksiä koskevaan keskusteluun. Komission jäsenet päättävät kuitenkin itse, kuinka paljon he käyttävät aikaansa ja energiaansa järjestöjen ja verkostojen tukemiseen.